**АКЦИОНАРСКО ДРУШТВО**

**ОЛИМПИЈСКИ ЦЕНТАР „ЈАХОРИНА“ ПАЛЕ**

 **П А Л Е**

 **- Надзорни одбор -**

На основу члана 7. став г), а у вези са чланом 25. став (2) тачка 1. Закона о јавним предузећима („Службени гласник РС“ бр. 75/04 и 78/11), члана 8. Закона о министарским, владиним и другим именовањима РС („Службени гласник РС“ бр. 25/03 и 41/03) и члана 52. тачка 5. Статута, број: 150СА/19 од 19.11.2019. године, Надзорни одбор расписује;

**ЈАВНИ КОНКУРС**

**ЗА ИЗБОР И ИМЕНОВАЊЕ ЧЛАНОВА ОДБОРА ЗА РЕВИЗИЈУ АКЦИОНАРСКОГ ДРУШТВА ОЛИМПИЈСКИ ЦЕНТАР „ЈАХОРИНА“ ПАЛЕ**

I Основ

У Одбор за ревизију Акционарског друштва Олимпијски центар „Јахорина“ Пале (у даљем тексту: Друштво) бирају се три члана, и то:

1. два члана, дипл. економиста,
2. један члан, дипл. правник.

II Надлежност

Надлежности чланова одбора за ревизију утврђене су Законом о јавним предузећима, другим законима и подзаконским актима, Статутом А.Д. ОЦ „Јахорина“ Пале и другим актима Друштва.

III Мандат члана Одбора за ревизију је четири године, са могућношћу поновног избора.

IV Стандарди и критеријуми

Општи услови:

1. да су држављани Републике Српске односно Босне и Херцеговине,
2. да су старији од 18 година,
3. да имају општу здравствену способност,
4. да нису отпуштани из државне службе на основу дисциплинске мјере, на било ком нивоу власти у Босни и Херцеговини или ентитетима, у периоду од три године прије дана објављивања конкурса,
5. да се против њих не води кривични поступак,
6. да се на њих не односи члан IX став 1. Устава БиХ,
7. да немају финансијски и други интерес у Друштву,
8. да нису запослени у Друштву.

 Посебни услови и критеријуми за именовање:

* да имају најмање високу стручну спрему и звање дипл. економиста (два члана) и дипл. правник (један члан),
* најмање пет година радног искуства у струци са високом стручном спремом,
* да имају знање из оквира надлежности функције за коју се кандидују,
* да имају лиценцу овлашћеног ревизора под I 1., односно положен правосудни испит под I 2..

V Сукоб интереса

Кандидати за Одбор за ревизију Друштва не могу обављати дужности и активности или бити на положају који доводи до сукоба интереса, како је то прописано одредбама:

* Закона о сукобу интереса („Службени гласник Републике Српске“ број: 34/02, 44/03, 12/04 и 63/08),
* Закона о јавним предузећима („Службени гласник Републике Српске“ број: 75/04 и 78/11),
* Закона о министарским, владиним и другим именовањима Републике Српске („Службени гласник Републике Српске“ број: 25/03 и 41/03).

VI Потребна документа

Уз пријаву на конкурс са адресом пребивалишта и тел. бројем кандидати су дужни доставити доказе о испуњености општих и посебних услова (овјерене копије или оригинале):

* извод из матичне књиге рођених,
* биографију о кретању у служби,
* овјерену копију дипломе VII степена стручне спреме (дипл. економиста - два члана и дипл. правник - један члан),
* увјерење о радном стажу – искуству у струци са ВСС,
* увјерење да се не води кривични поступак (не старије од три мјесеца),
* увјерење о држављанству (не старије од шест мјесеци),
* лиценцу овлашћеног ревизора под I 1., односно увјерење о положеном правосудном испиту под I 2.,
* изјаву да нису отпуштани из државне службе на основу дисциплинске мјере, на било ком нивоу власти у Босни и Херцеговини или ентитетима, у периоду од три године прије дана објављивања конкурса,
* изјаву да се на њих не односи члан IX став 1. Устава БиХ,
* изјаву о непостојању сукоба интереса у вези са тачком V.

Изјаве морају бити овјерене од стране надлежног органа.

Са свим кандидатима који уђу у ужи избор Комисија за избор обавиће интервју, о чему ће кандидати бити благовремено обавијештени.

Кандидати који буду изабрани за чланове одбора за ревизију Друштва, прије преузимања дужности, дужни су доставити увјерење о општој здравственој способности.

Лични подаци о подносиоцима пријава су тајни и могу се прикупљати и обрађивати само у складу са Законом о заштити личних података („Службени гласник РС“ број: 33/01). Све остале информације су транспарентне и доступне. Документа приложена уз пријаву на конкурс неће се враћати кандидатима.

VII Рок за подношење пријава

Пријаве се могу доставити лично или поштом, на адресу: Акционарско друштво Олимпијски центар „Јахорина“ Пале, Јахорина бб. – Руски дом, 71 420 Пале, са назнаком: Јавни конкурс за избор чланова одбора за ревизију.

Рок за подношење пријава је 14 дана од дана објављивања Конкурса.

Јавни конкурс ће се објавити у „Службеном гласнику Републике Српске“, Дневном листу „ЕуроБлиц“ и на сајту Друштва [www.oc-jahorina.com](http://www.oc-jahorina.com).

У случају да конкурс не буде објављен истовремено, рок за подношење пријава рачунаће се од посљедњег објављивања.

Неблаговремене и непотпуне пријаве неће се узимати у разматрање.

Број: 7726-ОЦ/23

Датум: 07.12.2023. године

 в.д. предсједник

 \_\_\_\_\_\_\_\_\_\_\_\_\_\_

 Недељко Елек